b'\n_START_ARTICLE_\nLohjan aseman vesitorni\n_START_PARAGRAPH_\nLohjan aseman vesitorni Lohjalla valmistui vuonna 1966 silloisen Lohjan kunnan alueelle. Tornin vesitilavuus on 1\xc2\xa0000 kuutiometri\xc3\xa4 ja sen suunnitteli Vesi-Hydro. Vesitornin peruskorjaus tehtiin 2016._NEWLINE_Tornissa oli alusta alkaen s\xc3\xa4ili\xc3\xb6osan alapuolella kahvilatila, jossa oli runsaat 20 asiakaspaikkaa. Kahvilatoiminta loppui 1990-luvulla, kun uutta yritt\xc3\xa4j\xc3\xa4\xc3\xa4 ei en\xc3\xa4\xc3\xa4 l\xc3\xb6ytynyt ja tilat ovat rapistuneet. Tornikahvilan h\xc3\xa4t\xc3\xa4poistumistiet eiv\xc3\xa4t my\xc3\xb6sk\xc3\xa4\xc3\xa4n ole nykyvaatimusten mukaiset. Kahvilatilat sijaitsivat 20 metrin korkeudessa maanpinnasta._NEWLINE_Vesitornin yl\xc3\xa4tasanne on noin 32 metrin korkeudella maanpinnasta. T\xc3\xa4htitieteellinen yhdistys Lohjan Ursa ry pystytti vuonna 1987 vesitornin huipulle kevytrakenteisen t\xc3\xa4htitornin Ursa Minorin._NEWLINE_Lohjalla on kaksi muutakin vesitornia, nimitt\xc3\xa4in Virkkalan ja Lohjan keskustan vesitornit.'